[image: image1.png]




545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 34
din 26 februarie 2015
privind aprobarea actului adiţional pentru prelungirea contractului de închiriere pentru 
imobilul din Sighişoara, str. Nicolae Bălcescu, nr. 6, în care funcţionează Grădiniţa 

cu program normal nr. 6 Sighişoara
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3216/10.02.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere contractul de închiriere nr. 102/179/47/4845/2012, aşa cum a fost modificat şi completat prin actul adiţional nr. 1/2/650/2015, încheiat actualmente, între Parohia Evanghelică C.A. Sighişoara, în calitate de proprietară şi Şcoala Gimnazială “Victor Jinga”, în calitate de chiriaş, având ca obiect închirierea imobilului, compus din construcţie în suprafaţă utilă de 432,90 mp. şi terenul aferent acesteia în suprafaţă de 1604 mp., situat în Municipiul Sighişoara, str. Nicolae Bălcescu, nr. 6, imobil cu destinaţia de grădiniţă, în care funcţionează Grădiniţa cu program normal nr. 6 Sighişoara, a cărui termen de închiriere expiră la data de 28.02.2015, contractul de închiriere fiind aprobat prin Hotărârea Consiliului Local Sighişoara nr. 26/23.02.2012 şi actul adiţional la acesta prin Hotărârea Consiliului Local Sighişoara nr. 227/18.12.2014;

Având în vedere adresa Parohiei Evanghelice C.A. Sighişoara nr. 17/22.01.2015, înregistrată la Municipiul Sighişoara sub nr. 1741/23.01.2015, prin care îşi exprimă acordul pentru prelungirea cu încă 3 (trei) ani a contractului de închiriere nr. 102/179/47/4845/2012, aşa cum a fost modificat şi completat prin actul adiţional nr. 1/2/650/2015, în aceleaşi condiţii contractuale;

Având în vedere adresa Şcolii Gimnaziale “Victor Jinga” nr. 219/17.02.2015, înregistrată la Municipiul Sighişoara sub nr. 4018/18.02.2015, prin care îşi exprimă acordul pentru prelungirea contractului de închiriere menţionat mai sus, începând cu data de 1 martie 2015;

Având în vedere prevederile Ordonanţei de Urgenţă nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, precum şi prevederile Hotărârii Guvernului nr. 1886/21.12.2006 pentru stabilirea cuantumului chiriilor aferente imobilelor care fac obiectul prevederilor art. 16 alin. (2) din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, ale art. 1 alin. (10) din Ordonanţa de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România şi ale art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, cu modificările şi completările ulterioare;

Având în vedere prevederile Legii nr. 165/2013 privind măsurile pentru finalizarea procesului de restituire, în natura sau prin echivalent, a imobilelor preluate în mod abuziv în perioada regimului comunist  în România, cu modificările şi completările ulterioare;
Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Direcţiei Administrarea Patrimoniului, înregistrat cu nr. 3215/10.02.2015, prin care se propune aprobarea actului adiţional pentru prelungirea contractului de închiriere nr. 102/179/47/4845/2012, aşa cum a fost modificat şi completat prin actul adiţional nr. 1/2/650/2015, pentru imobilul din Sighişoara, str. Nicolae Bălcescu, nr. 6, în care funcţionează Grădiniţa cu program normal nr. 6 Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă actul adiţional pentru prelungirea contractului de închiriere nr. 102/179/47/4845/2012, aşa cum a fost modificat şi completat prin actul adiţional nr. 1/2/650/2015, încheiat actualmente, între Parohia Evanghelică C.A. Sighişoara, în calitate de proprietară şi Şcoala Gimnazială “Victor Jinga”, în calitate de chiriaş, având ca obiect închirierea imobilului, compus din construcţie în suprafaţă utilă de 432,90 mp. şi terenul aferent acesteia în suprafaţă de 1604 mp., situat în Municipiul Sighişoara, str. Nicolae Bălcescu, nr. 6, imobil cu destinaţia de grădiniţă, în care funcţionează Grădiniţa cu program normal nr. 6 Sighişoara, conform anexei nr. 1, care face parte integrantă din prezenta hotărâre. 
Art. 2. Prin actul adiţional menţionat la articolul precedent, durata contractului de închiriere nr. 102/179/47/4845/2012, aşa cum a fost modificat şi completat prin actul adiţional nr. 1/2/650/2015, se prelungeşte pe o perioadă de 1 (un) an de zile, respectiv de la data de 01.03.2015 până la data de 29.02.2016, restul clauzelor contractuale ramânând neschimbate.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, aparatul de specialitate al primarului, Şcoala Gimnazială “Victor Jinga”, structura arondată Grădiniţa cu program normal nr. 6 Sighişoara şi Parohia Evanghelică C.A. Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Administrarea Patrimoniului;
  1 ex. Direcţia Economică;
  1 ex. Compartimentul Juridic;
  1 ex. Şcoala Gimnazială “Victor Jinga”;

  1 ex. Grădiniţa cu program normal nr. 6; 
  1 ex. Parohia Evanghelică C.A. Sighişoara.

12 ex. 
A.B./G.V.
